**ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ)**

1. **Врсте добара, количина, квалитет и друге спецификације**

**Партија 2**

|  |  |  |  |
| --- | --- | --- | --- |
| **Р.БР.** | **Назив производа** | **Јединица мере** | **Процењена количина** |
| **1** | Криомикро тубе, ПП, провидне, нестерилне, са завртњем, замрзавање до -86, 2 mL, 500 ком/пак | ком | 7 |
| **2** | Микроцентрифушке тубе, градуисане, нестерилне 2 mL 1000 ком/пак Brand (или одговарајући) | ком | 5 |
| **3** | Епрувете за центрифугу 5 mL, ПП са чепом, нестерилне, 300 ком/пак Brand (или одговарајући) | ком | 4 |
| **4** | Епрувете за центрифугу (FALKON) 15 mL, Flat-top запушач, ПП, конусна, нестерилне 50 ком/пак CHEMLAND (или одговарајући) | ком | 25 |
| **5** | Епрувете за центрифугу (FALKON) 50 mL, ПП, градуисана, конусна, нестерилна, 25 ком/пак Astiks (или одговарајући) | ком | 100 |
| **6** | Кивете за једнократну употребу, макро, 2,5 mL, 12,5 x 12,5 x 45 мм, 340-900 nm, 100 ком/пак Brand (или одговарајући) | ком | 2 |
| **7** | Кивете за једнократну употребу, микро, 70-850 uL, 12,5 x 12,5 x 45 мм, 230-900 nm, 100 ком/пак Brand (или одговарајући) | ком | 1 |
| **8** | Сталак за 1,5 - 2 mL центрифушке тубе, од полистирена, са 80 до 100 места | ком | 5 |
| **9** | Наставци за **Brand** аутоматаску пипету, ПП, опсег 10 mL, 100 ком/пак. | ком | 30 |
| **10** | Наставци за **Brand** аутоматаску пипету, ПП, 5mL, 200 ком/пак. | ком | 20 |
| **11** | Наставци за  **Brand** аутоматаску пипету, плави наставци, ПП, 1 mL, 500 ком/пак. | ком | 20 |
| **12** | Наставци за **Brand** аутоматску пипету, жути наставци, ПП, 200 uL, 1000 ком/пак. | ком | 10 |
| **13** | Наставци за **Brand** аутоматску пипету, ПП, 10 uL, 1000 ком/пак. | ком | 5 |
| **14** | Серолошке пипете, за једнократну употребу, без филтера, запремине 2 mL | ком | 100 |

**1.1** **Предмет набавке** је куповина лабораторијског прибора и потрошног материјала за потребе Института за мултидисциплинарна истраживања.

Предмет понуде могу бити само нова добра, која морају бити испоручена у oригиналним затвореним фабричким паковањима са приложеном одговарајућом документацијом уз свако паковање.

За одређена добра важе посебно строги стандарди квалитета. Квалитет одређених произвођача представља у овој јавној набавци тражени стандард квалитета. Сваки еквивалент односно „или одговарајуће“ квалитет, у случајевима у којима је стандард квалитета на овај начин назначен, мора имати у потпуности описане карактеристике и остале битне параметре квалитета тражених добара.

Наручилац задржава право да у поступку стручне оцене понуда, а пре доношења одлуке о закључењу оквирног споразума захтева од понуђача достављање узорака појединих добара која су предмет понуде у циљу провере односно утврђивања квалитета понуђеног добра, сагласно техничким карактеристикама (спецификацијама) које су дефинисане конкурсном документацијом и у складу са захтевима научноистраживачких процеса наручиоца, за чије потребе су и намењена предметна добра. Провера достављених узорака понуђених добара биће извршена тако што ће исти бити тестирани у лабораторијама наручиоца од стране истраживача који предметна добра користе у научноистраживачком раду.

Сва понуђена добра морају испуњавати захтеве наручиоца у погледу тражених карактеристика. У супротном, понуда понуђача ће бити неприхватљива.

Понуђач ће техничке карактеристике доказивати достављањем **каталога, проспекта или произвођачке техничке спецификације (техничког листа) на српском или енглеском језику,** који мора да садржи податке којима се доказује да техничке карактеристике понуђеног добра у свему одговарају техничким каркатеристикама добара која су предмет набавке и из којих наручилац може јасно и недвосмислено да утврди квалитет и све друге техничке каркатеристике понуђених добара, као и усаглашеност понуђених добара са захтеваним техничким карактеристикама.

**Уместо каталога**, у предвиђеној колони у оквиру табеле **Обрасца структуре понуђене цене**, понуђач може **уписати линк ка спецификацији понуђеног добра**, на основу којих наручилац може јасно и недвосмислено да утврди квалитет и све друге техничке каркатеристике понуђеног добра, као и усаглашеност понуђеног добра са захтеваним техничким карактеристикама.

**1.2.** Начин и рок испоруке: испорука добара која су предмет ове јавне набавке је сукцесивна, у периоду од годину дана од дана закључења оквирног споразума, а количину и динамику испоруке утврђује наручилац, о чему благовремено обавештава понуђача.

Предвиђена (оквирна, планирана, процењена) количина за време трајања оквирног споразума уписана је у табели.

**Због различите врсте и динамике истраживања, која се не може у потпуности унапред предвидети, наручилац задржава право да одступи од процењених количина датих у обрасцу спецификације конкурсне документације, а плаћања ће бити вршена у складу са јединичним ценама.**

Стварна купљена (испоручена) количина путем уговора о јавној набавци односно издатој наруџбеници може бити већа или мања од предвиђене количине, у зависности од потреба наручиоца.

Понуђач је дужан да испоруку добара изврши у уговореном року, а најкасније **10** дана од дана писменог захтева, на адресу наручиоца у Београду, Кнеза Вишеслава 1, радним даном (осим суботе и недеље ), у времену од 8 до 15 часова.

Изабрани понуђач је у обавези да испоручи добра у складу са датом понудом. Добра за која су пре доношења одлуке о додели оквирног споразума тражени узорци, морају квалитативно и технички одговарати достављеним спецификацијама и узорцима као и захтеваним условима из конкурсне документације наручиоца.

На захтев наручиоца, изабрани понуђач је у обавези да приликом испоруке добара достави и одговарајућу техничку документацију и упутства, која израђује произвођач.

**Сва добра морају бити испоручена у оргиналној и исправној амбалажи у складу са прописаним стандардима и важећим прописима.**

**1.3.** Гаранција: понуђач је дужан да гарантује квалитет испоручених добара, у складу са важећим прописима и установљеним нормативима и стандардима за такву врсту добара.

**1.4.** Рекламација: у случају установљених недостатака у квалитету и квантитету испоручених добара приликом њиховог пријема, или недостатака који се нису могли установити приликом преузимања тј. пријема добара, наручилац ће одмах након уочених недостатака позвати понуђача да заједнички сачине записник и констатују уочене недостатке.